**OPĆINA KLOŠTAR PODRAVSKI**

**OBRAZLOŽENJE PRORAČUNA**

**OPĆINE KLOŠTAR PODRAVSKI ZA 2023. GODINU**

**I PROJEKCIJA ZA 2024. I 2025. GODINU**

**STUDENI 2022**

1. **Prihodi i primici**
2. Prijedlog prihoda i primitaka Proračuna općine Kloštar Podravski 2023. godinu kao i prijedlog projekcija za 2024. i 2025. godinu izrađen je na temelju propisa, Uputa Ministarstva financija i Smjernica Vlade RH, kao i procjene ostvarenja izvornih prihoda proračuna.
3. Prihodi i primici Proračuna planirani su u iznosu 3.712.223,70 eura.

1. Prihodi od poreza planirani su u iznosu od 473.885,46 eura.
2. Pomoći su planirane u iznosu od 2.238.283,89 eura i uglavnom se odnose na pomoći za

Izgradnju Tržnog centra, Termi Kloštar Podravski i izgradnju Područnog dječjeg vrtića Kloštar Podravski-dvije jedinice za vrtićku dob.

1. Prihodi od imovine planirani su u iznosu od 961.830,19 eura. Najveća stavka su prihodi od naknade za mineralne sirovine.
2. Prihodi po posebnim propisima i naknada planirani su u iznosu od 34.640,65 eura.

Glavninu tih prihoda čini komunalna naknada.

1. Ostali prihodi planirani su u iznosu od 2.256,28 eura.
2. Prodajom proizvedene dugotrajne imovine planira se prihodovati 1.327,23 eura.
3. Primici od zaduživanja planirani su u iznosu od 345.079,31 euro i služit će za pokriće rashoda poslovanja uglavnom za nabavu nefinancijske imovine.

1. **Rashodi i izdaci**

Rashodi i izdaci su za 2023. godinu planirani u ukupnom iznosu od 4.159.303,01 eura.

Rashodi za zaposlene planirani su u iznosu od 295.241,87 eura i odnose se na isplatu bruto plaća, doprinosa na plaće, troškove prijevoza i ostale izdatke za zaposlene.

Materijalni rashodi su planirani u iznosu od 364.791,12 eura. To su rashodi za materijal i usluge neophodne za funkcioniranje općine.

Financijski rashodi planirani su u iznosu od 34.109,77 eura i odnose se na obaveze za rate kredita.

Subvencije trgovačkim društvima planirane su iznosu od 13.272,28 euro i odnose se na subvencioniranje boravka djece u dječjim vrtićima.

Pomoći iz proračuna planirane su u iznosu od 3.981,68 eura a odnose se na pomoći osnovnoj školi, fondu za zaštitu okoliša za kante i ostalo.

Naknade građanima i kućanstvima planirane su u iznosu od 146.957,32 eura. Tim naknadama građanima se osigurava socijalna sigurnost i odnose se na : naknade za novorođenčad, studente, učenike i ostale naknade.

Ostali rashodi planirani su u iznosu od 239.431,94 eura. Iz tih se sredstava daju tekuće donacije udrugama, vatrogascima, športskim društvima, crvenom križu, društvu naša djeca, turističkoj zajednici i ostalima.

Izdaci za otplatu glavnice kredita planirani su iznosu od 159.400,10 eura

1. **Projekcije Proračuna općine Kloštar Podravski za 2024. i 2025. godinu**

Sastavni dio Proračuna za 2023. godinu su i projekcije za 2024. i 2025. godinu. Projekcije se donose na razini skupine (2. razina računskog plana). Projekcijama su planirani u 2024. godini ukupni prihodi/primici u iznosu od 8.553.582,27 eura i rashodi/izdaci u iznosu 8.553.582,27 eura dok su u 2025. godini ukupni prihodi/primici planirani u iznosu 12.003.350,32 eura, a rashodi/izdaci u iznosu 12.003.350,32 eura.

Na iznose projekcija najveći utjecaj imaju višegodišnji kapitalni projekti i dinamika njihovog izvršenja.